Кіраўніцтва галоўнага ўпраўлення адукацыі лічыць, што ўменне выслухаць і зразумець людзей, якія займаюцца навучаннем і выхаваннем дзяцей на месцах — лепшы рухавік. Неабходна толькі знаходзіць тую залатую сярэдзіну, якая дазваляе трымаць баланс самастойнасці і адказнасці. У вобласці ўжо даўно арганізацыя розных адукацыйных, метадычных і выхаваўчых мерапрыемстваў перадаецца на месца — у пэўны раён ці пэўную ўстанову. Гэта дае магчымасць людзям паказаць свой прафесіяналізм, узровень ведаў і таленты дзяцей.